ΓΡΑΠΤΗ ΕΡΩΤΗΣΗ E-1514/02

υποβολή: Cristiana Muscardini (UEN) προς την Επιτροπή

(29 Μαΐου 2002)

Θέμα: Λαθρεμπόρια της μαφίας των ζώων

Ο Ιταλικός Τύπος δημοσίευσε κατά τις παρελθούσες ημέρες, τα ποσά σχετικά με την αγορά των περιβαλλοντικών παρανομιών που εμπίπτουν σε μία έκθεση που παρέσχε πάντοτε κατά τις παρελθούσες ημέρες ο σύνδεσμος κατά της ζωοτομής και δανείσθηκε ο Σύνδεσμος Περιβάλλοντος. Τα στοιχεία είναι εντυπωσιακά: γίνεται πράγματι λόγος για 2 582 εκατ. ευρώ για τη διαχείριση των απορριμμάτων, 1 785 εκατ. ευρώ για καταχρήσεις στον τομέα των κατασκευών, 155 εκατ. ευρώ για το λαθρεμπόριο έργων τέχνης και 2 825 εκατ. ευρώ για το κύκλωμα των ζώων (ιδιαίτερα σκύλοι μάχης και καθαρόαιμα για παράνομες ιπποδρομίες). Εξάλλου, οι δασονομικέςπηρεσίες της Βιτσέντζα και της Πάντοβα κατέσχον 500 000 προστατευόμενα ζώα που σκοτώθηκαν στις χώρες της Ανατολικής Ευρώπης.

Βάσει των ανωτέρω η Επιτροπή γνωρίζει τα ανησυχητικά αυτά στοιχεία·

δεν θεωρεί σκόπιμο, όσον αφορά τις περιβαλλοντικές παρανομίες, οι κυβερνήσεις των κρατών μελών και εκείνες τωνπό προσχώρηση χωρών να μπορέσουν να διεξάγουν, μέσω των αντιστοίχων αστυνομικών τους δυνάμεων, έρευνες με στόχο την ανακάλυψη της προέλευσης και του τελικού προορισμού των λαθρεμπορίων αυτών·

δεν θεωρεί ότι ενόψει της προσεχούς και θετικής διεύρυνσης, θα πρέπει να ασκηθούν πιέσεις στις κυβερνήσεις της αποκαλουμένης περιοχής χωρών Κεντρικής και Ανατολικής Ευρώπης ώστε να παράσχουν τα στοιχεία σχετικά με την κυνηγετική δραστηριότητα και τις κυνομαχίες στο έδαφός τους καθώς και για τους ισχύοντες κανονισμούς για τη ρύθμιση των θεμάτων αυτών·

Απάντηση της κας Wallstrm εξ ονόματος της Επιτροπής

(11 Ιουλίου 2002)

Η Επιτροπή έλαβε γνώση των στοιχείων που δημοσίευσε πρόσφατα η ένωση κατά της ζωοτομίας (LAV) και των στοιχείων της έκθεσης του 2002 για την Ecomafia που δημοσίευσε η Legambiente. Τα στοιχεία αυτά επιβεβαιώνουν τα δεδομένα που δημοσιεύει η Legambiente επί αρκετά χρόνια στις εκθέσεις της.

Εναπόκειται στα κράτη μέλη και στιςποψήφιες για προσχώρηση χώρες να διεξάγουν με τις αστυνομικές τους δυνάμεις τις έρευνες που θα επιτρέψουν να ανακαλυφθούν οι πηγές και οι τελικοί προορισμοί αυτών των κυκλωμάτων. Η έκδοση της απόφασης-πλαισίου στις 13 Ιουνίου 2002 για το ευρωπαϊκό ένταλμα σύλληψης και για τις διαδικασίες παράδοσης μεταξύ κρατών μελών, πουποβλήθηκε με πρωτοβουλία της Επιτροπής στις 19 Σεπτεμβρίου 2001, αίρει την απαίτηση της διπλής ενοχοποίησης μεταξύ κρατών μελών σε θέματα περιβαλλοντικής εγκληματικότητας, εφόσον οι παραβάσεις αυτές τιμωρούνται στο κράτος μέλος έκδοσης με μέγιστη ποινή τουλάχιστον 3 ετών.

Η Επιτροπή ανησυχεί για τον πολλαπλασιασμό των παραβάσεων και των αποτελεσμάτων τους σε βάρος του περιβάλλοντος. Οι παραβάσεις αυτές συνιστούν σοβαρή απειλή για το περιβάλλον και πρέπει όλα τα κράτη μέλη να επιβάλλουν αποτελεσματικές, ανάλογες και αποτρεπτικές κυρώσεις, ενδεχομένως ποινικού χαρακτήρα.

Για το λόγο αυτό η Επιτροπήπέβαλε στις 15 Μαρτίου 2001(1) πρόταση οδηγίας για την προστασία του περιβάλλοντος μέσω του ποινικού δικαίου. Η πρόταση θα επιτρέψει να εξαφαλισθεί αποτελεσματικότερη εφαρμογή του κοινοτικού δικαίου περί περιβάλλοντος διότι καθορίζει για όλην την Κοινότητα ποιο είναι το ελάχιστο σύνολο πράξεων που στοιχειοθετούν ποινική παράβαση του δικαίου περί περιβάλλοντος σε κάθε κράτος μέλος και καθιερώνει αποτελεσματικές, ανάλογες και αποτρεπτικές κυρώσεις, ενδεχομένως ποινικού χαρακτήρα. Η πρόταση άπτεται ρητά της περιβαλλοντικής νομοθεσίας για την προστασία των προστατευομένων ειδών. Το Ευρωπαϊκό Κοινοβούλιο εξέδωσε ευνοϊκή γνώμη σε πρώτη ανάγνωση για την πρόταση στην ολομέλειά του στις 9 Απριλίου 2002.

Η πρόταση θα μπορούσε να συμπληρωθεί σκοπίμως από ενδεδειγμένα μέτρα, τα οποία θα μπορούσαν να εκδοθούν στο πλαίσιο της αστυνομικής και δικαστικής συνεργασίας σε ποινικέςποθέσεις, που αποτελεί το αντικείμενο του Τίτλου VI της συνθήκης για την Ευρωπαϊκή Ένωση, όσον αφορά ιδίως τις έρευνες και τις ποινικές διώξεις, ή θέματα ποινικής δικονομίας, σύμφωνα με την προσέγγιση που πρότεινε το Ευρωπϊκό Κοινοβούλιο στην ολομέλειά του στις 9 Απριλίου 2002, στη γνωμοδότησή του κατά τη διαβούλευση επί του σχεδίου πρότασης-πλαισίου για την προστασία του περιβάλλοντος μέσω του ποινικού δικαίου.

Η πρόταση οδηγίας, εάν εγκριθεί πριν την προσχώτηση τωνποψηφίων χωρών, θα αποτελεί μέρος του κοινοτικού κεκτημένου και πρέπει να τεθεί επομένως σε εφαρμογή από τα νέα κράτη μέλη αμέσως μόλις προσχωρήσουν ή μέσα στις προθεσμίες που προβλέπει η οδηγία. Η Επιτροπή αναλαμβάνει τέλος να συγκεντρώσει τα πλέον αξιόπιστα στοιχεία στα κράτη μέλη και τιςποψήφιες χώρες σχετικά με την ύπαρξη και την έκταση του οργανωμένου εγκλήματος στον τομέα του περιβάλλοντος.

Σχετικά με την απαγόρευση των κυνομαχιών, τονίζεται ότι το θέμα της προστασίας των ζώων δεν καλύπτεται από τη συνθήκη και ότι συνεπώς αποτελεί αποκλειστική αρμοδιότητα των κρατών μελών.

(1) Πρόταση οδηγίας του Ευρωπαϊκού Κοινοβουλίου και του Συμβουλίου για την προστασία του περιβάλλοντος από το ποινικό δίκαιο, ΕΕ C 180 E της 26.6.2001.